ตลาดหุ้นเอเชียผันผวน นักลงทุนวิตก “โควิด-19” กระทบเศรษฐกิจจีนอ่วม
ตลาดหุ้นเอเชียผันผวน นักลงทุนวิตก “โควิด-19” กระทบเศรษฐกิจจีนอ่วม
ตลาดหุ้นเอเชียผันผวน นักลงทุนวิตก “โควิด-19” กระทบเศรษฐกิจจีนอ่วม
17 ก.พ. 2563

ผู้สื่อข่าวรายงานว่า ตลาดหุ้นเอเชียเปิดปรับตัวลงในวันนี้ เนื่องจากนักลงทุนยังคงวิตกกังวลเกี่ยวกับการแพร่ระบาดของเชื้อไวรัสโคโรนาสายพันธุ์ใหม่ (โควิด-19)
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,489.78 จุด ลดลง 197.81 จุด, -0.84%
ดัชนี SSE Composite ตลาดหุ้นจีนเปิดวันนี้ที่ 2,924.99 จุด เพิ่มขึ้น 7.98 จุด, +0.27%
ดัชนี HSI ตลาดหุ้นฮ่องกงเปิดวันนี้ที่ 27,766.71 จุด ลดลง 48.89 จุด, -0.18%
ดัชนี TAIEX ตลาดหุ้นไต้หวันเปิดวันนี้ที่ 11,770.30 จุด ลดลง 45.40 จุด, -0.38%
ดัชนี KOSPI ตลาดหุ้นเกาหลีใต้เปิดวันนี้ที่ 2,243.07 จุด ลดลง 0.52 จุด, -0.02%
ดัชนี FTSE STI ตลาดหุ้นสิงคโปร์เปิดวันนี้ที่ 3,220.66 จุด เพิ่มขึ้น 0.63 จุด, +0.02%
ดัชนี FBMKLCI ตลาดหุ้นมาเลเซียเปิดวันนี้ที่ 1,542.97 จุด ลดลง 1.49 จุด, -0.10%
ขณะที่นักลงทุนยังคงวิตกกังวลเกี่ยวกับผลกระทบทางเศรษฐกิจจากไวรัสโควิด-19 หลังนักเศรษฐศาสตร์ส่วนใหญ่ที่ได้รับการสำรวจโดยรอยเตอร์คาดว่า เศรษฐกิจจีนจะขยายตัวในอัตราต่ำสุดในไตรมาส 1/2563 แต่เชื่อว่าผลกระทบทางเศรษฐกิจจะเป็นไปในระยะสั้น หากจีนสามารถควบคุมการระบาดของเชื้อไวรัสโควิด-19 ได้
ด้านคณะกรรมการสุขภาพแห่งชาติของจีน (NHC) แถลงวันนี้ว่า ณ วันอาทิตย์ที่ 16 ก.พ. มีผู้เสียชีวิตจากโรคปอดอักเสบที่เกิดจากการติดเชื้อไวรัสโคโรนาสายพันธุ์ใหม่ (โควิด-19) ในจีน เพิ่มขึ้นอีก 105 ราย ส่งผลให้ยอดรวมผู้เสียชีวิตทั่วประเทศจีน เพิ่มขึ้นเป็น 1,770  ราย
ส่วนจำนวนผู้ติดเชื้อทั่วประเทศ เพิ่มขึ้นอีก 2,048 ราย ส่งผลให้ยอดรวมผู้ติดเชื้อทั่วประเทศ เพิ่มขึ้นเป็น 70,548 ราย
ด้านผู้ป่วยติดเชื้อที่ได้รับอนุญาตให้ออกจากโรงพยาบาลหลังจากมีอาการดีขึ้นแล้วนั้น อยู่ที่ 10,844 ราย